kardosdrur/scandi-wiki huggingface dataset:
Fran Mérida

Francisco "Fran" Mérida Pérez (født 4. marts 1990 i Barcelona, Spanien) er en spansk fodboldspiller, der spiller som midtbanespiller hos Osasuna.

Klubkarriere 
Fran var i sine første ungdomsår tilknyttet den spanske storklub FC Barcelona, men skiftede i 2005 til den engelske Premier League-klub Arsenal F.C., hvor han blev inkluderet i talentafdelingen, inden han i 2007 rykkede op som seniorspiller. Han fik sin debut for klubben i en Carling Cup-kamp mod Newcastle United den 25. september 2007.

På grund af sin unge alder og manglende erfaring valgte Arsenals manager Arsène Wenger i 2008 at udleje Fran til Real Sociedad i Spanien, hvor han opnåede 14 førsteholdskampe inden han atter returnerede til Arsenal. Her er det blevet til yderligere nogle optrædener i Carling Cuppen, men det er fortsat mest på reserveholdet der er spilletid til spanieren.

Efter at have optrådt i alt seks gange for Arsenal valgte Fran i maj 2010 at rejse tilbage til Spanien, hvor han skrev kontrakt med Atlético Madrid.

Landshold 
Fran har spillet flere kampe for de spanske ungdomslandshold, som han har repræsenteret på både U-17, U-19 og U-21-niveau.

Eksterne henvisninger 

Fodboldspillere fra Spanien
Fodboldspillere fra Arsenal F.C.
Fodboldspillere fra Atlético Madrid
VM i skak 1969

VM i skak 1969 var en match som stod mellem den regerende verdensmester i skak Tigran Petrosian fra Sovjetunionen og udfordreren hans landsmand Boris Spasskij, som fandt sted i Moskva, Sovjetunionen 14. april – 16. juni 1969. Matchen galdt 24 partier med sejr til titelholderen ved uafgjort 12 – 12. Spasskij vandt matchan 12½ – 10½.

Baggrund 
Spasskij var som taber af den forudgående VM-match seedet direkte i kandidatturneringen, sammen med taberen af den seneste kandidatfinale, eksverdensmester Mikhail Tal.

Bobby Fischer, USA, havde stillet op i interzoneturneringen i Sousse, Tunesien, men trak sig, mens han var i føringen pga. diskussioner om rundelægningen, hvor han stod til at møde en stribe af sine stærkeste modstandere i træk.

Kandidatturneringens tabel

Matchregler 
Reglerne for matchen var de samme, man havde brugt i de forudgående VM-matcher: Bedst af 24 partier, mesteren beholder titlen ved uafgjort.

Styrkeforholdet inden matchen 
Den tidligere verdensmester Vasilij Smyslov mente før matchen, at den tegnede åbent, men at Spasskij – bl.a. fordi han nu havde erfaringen fra den tabte VM-match i 1966 – havde en god chance.

Matchresultat

Matchens partier

Eksterne henvisninger 
 Petrosian vs Spassky 1969, artikel og partier på Chessgames.com

Noter 

VM-matcher i skak
Sport i 1969
Musik nu

Musik nu er et musikprogram på P3 med værterne Tony Scott og Christina Højer. Programmet blev sendt første gang i efteråret 2007.

Gæster
Musik nu har haft en række gæster; heriblandt Turboweekend, Private og Steffen Brandt.

Tonys krystakugle
Hver uge er det et indslag hvor Tony kommer med sit bud på hvilke bands der kan blive det helt store. Her indgår alt fra færdige optagelser til demoer med ringe lydkvalitet.

Radioprogrammer fra Danmarks Radio
Peter Crouch

Peter James Crouch (født 30. januar 1981 i Macclesfield, England) er en engelsk tidligere fodboldspiller, som spillede for Burnley og Englands fodboldlandshold. Han har repræsenteret sidstnævnte ved både VM i 2006 og VM i 2010.
Han er desuden kendt under navnet two-meter-Peter.

Eksterne henvisninger 

Fodboldspillere fra England
Fodboldspillere fra Tottenham Hotspur F.C.
Fodboldspillere fra Queens Park Rangers F.C.
Fodboldspillere fra Portsmouth F.C.
Fodboldspillere fra Aston Villa F.C.
Fodboldspillere fra Norwich City F.C.
Fodboldspillere fra Southampton F.C.
Fodboldspillere fra Liverpool F.C.
Fodboldspillere fra Stoke City F.C.
Personer fra Macclesfield
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
The Trentemøller Chronicles

The Trentemøller Chronicles er et album fra 2007 med en opsamling af Trentemøllers tidligere remixes og sange. Den første CD indeholder blandt andet nye versioner af nogle sange fra debut albummet The Last Resort. På den anden CD er en række at Trentemøllers nok mest populære mix af sange fra blandt andet Royksopp, Moby og The Knife.

Trentemøller-album
Album fra 2007
Vartegn

Et vartegn er et kendetegn: et bygningsværk, et kunstværk eller et monument, der er et iøjnefaldende symbol for en lokalitet.

Eksempler på vartegn 
Det mest kendte vartegn i Paris er Eiffeltårnet. Indiens markanteste vartegn er Taj Mahal, og Københavns mest kendte vartegn er Den lille Havfrue.

Ordet vartegn kommer fra plattysk warteken. På højtysk hedder det Wahrzeichen.
Klassisk teater

Det klassiske teater bestod af to forskellige former for teater:
 Komedie
 Tragedie
Det er også det der ligger til grund for det mest berømte teater symbol: De to masker. Den ene er ked af det, derfor repræsentere den tragedien. Den anden ser glad ud, nærmest som om den griner, den repræsentere komedien. Det er først langt senere vi har fået alle de forskellige slags teater.

Se også 

Dramatisk Bibliotek
Det Kongelige Bibliotek.

Teater
Lukla Airport

Lukla Airport (IATA: LUA, ICAO: VNLK) er en lille lufthavn ved byen Lukla i Solukhumbu District i den østlige del af Nepal.

Lufthavnen, der blev etableret i 1971, ligger i 2800 meters højde i Himalaya syd for Mount Everest, og den er en populær destination for bl.a. trekkere og bjergbestigere, der anvender flytransport til Lukla Airport som indfaldsvej til udforskning af Khumbu, Mount Everest-regionen og den omkringliggende Sagarmatha nationalpark (nationalparken har status som UNESCO verdensarvområde).

Der er flere daglige flyforbindelser mellem Lukla Airport og Tribhuvan International Airport i Kathmandu, men enhver flyforbindelse er baseret på tilfredsstillende vejrforhold. Derfor foregår mange flyvninger tidligt på dagen, inden en eventuel dis lægger sig over dele af området, og inden evt. vind gør flyvning og landing i Lukla vanskelig. Antallet af afgange varierer i forhold til årstiden og det aktuelle behov, men i højsæsonen kan der være op til omkring 15 daglige ankomster og tilsvarende 15 daglige afgange.

Landingsbanen er speciel; den er både meget kort (475 meter), og stejl og ligger i bogstaveligste forstand på en skrå hylde eller klippeafsats op mod bjergene. For enden af start- og landingsbanen falder skråningen stejlt med omkring 700 m mod den nedenfor liggende dal. Lufthavnen er derfor kun anvendelig til helikoptere samt fly med evner til at lande og starte på sådanne meget korte landingsbaner (de såkaldte STOL-fly som eksempelvis den populære 19 personers Twin Otter). Landingsbanen er nu asfalteret efter, at den gennem en årrække var en ganske hullet og stenet jordbane med enkelte græstotter, men den betegnes fortsat som en af verdens sværeste lufthavne at lande i og starte fra.

I januar 2008 annoncerede Nepals regering, at Lukla Airport ville blive opkaldt efter de to mænd, der som de første besteg Mount Everest, nemlig sherpaen Tenzing Norgay og den da netop afdøde newzealænder Sir Edmund Hillary (som døde den 11. januar 2008). Lufthavnen vil herefter få navnet Tenzing-Hillary Airport, og indvielsen vil foregå senere i løbet af 2008.

Ruten mellem Kathmandu og Lukla beflyves af bl.a. flyselskaberne Nepal Airlines, Yeti Airlines og Agni Air.

Eksterne henvisninger 

 Landing at Lukla airport – fra YouTube

Lufthavne i Nepal
Mount Everest
Familjen

Familjen, aka DJ og electronica-musiker Johan T. Karlsson, er et Svensk en-mands-band, der laver elektronisk musik. Debut-albummet Det snurrar i min skalle udkom i 2007. Har været med som opvarmning til Kent koncerter i Danmark.

Karlsson skriver selv al musik og tekst, spiller alle instrumenter og trykker desuden på producerknapperne.
Live optræder han sammen med landsmanden og musikeren Andreas Tilliander, som er kendt fra det svenske DJ-miljø.

Musikken er en blanding af pop mikset med elektroniske beats inspireret af bl.a. Kraftwerk, og Familjen har optrådt til adskillige arrangementer som DJ og er især kendt for sine remix.

Familjen spillede en så velbesøgt koncert på Roskilde Festivalen i 2008, at musikken måttes stoppes undervejs af hensyn til tilskuernes sikkerhed.

Singler 

 "Kom säger dom" (2007)
 "Det Snurrar i Min Skalle" (2007)
 "Hög Luft" (2008)
 "Huvudet i sanden" (2007)

Albums 

 "Det Snurrar i Min Skalle" (2007)
 "Huvudet i sanden" (2008)
 "Mänskligheten" (2010)
 "Allt På Rött" (2012)

Referencer

Eksterne henvisninger 
 P3 Playlistnyt 
 Familjen på MySpace 

Fra DR P3 playlistnyt
Musikgrupper fra Sverige
Har spillet på Roskilde Festival
Næstor

Næstor er en teaterforening i Næstved, der hvert år står for Næstved Revyen, og siden 2006 har samarbejdet med Næstved Amatørscene om at lave et julestykke.

Næstor og Næstved Amatørscenes julestykker siden 2006
 2006: "Et juleeventyr" Af Charles Dickens
 2007: "Et juleeventyr" Af Charles Dickens

Eksterne Links
 Næstor

Amatørteater
Foreninger fra Danmark
Teatre i Danmark
Kultur i Næstved
Etableret i 1950
Lemvig Kirke

Lemvig Kirke er en kirke i Lemvig Sogn i Lemvig Kommune. Kirken er i sin kerne senmiddelalderlig, men er kraftigt ændret ved ombygning og udvidelse i årene 1931-34 ved arkitekt Hother Paludan.

Kirkens ydre 

Kirken var i sin oprindelige form en sengotisk langhusbygning, men fremstår i sin udvidede form som en langhusbygning med to henholdsvis tre sidekapeller mod nord og syd samt vesttårn.
Tårnet brændte i 1683 efter lynnedslag. Det genopbyggede tårn måtte allerede i 1788 ombygges på grund af forfald. I 1800-tallet fik tårnet kamtakker ligesom kirkens øvrige gavle. Først ved ombygning i 1930-erne fik tårnet sit nuværende løgformede barokspir.

Kirkens indre og inventar 

Udover den romanske døbefont og det fine sengotiske krucifiks er kirken mest udstyret med elegant rokokoinventar. Inventaret er i årene 1977-88 forsynet med nye malerier med bibelske motiver af Bodil Kaalund.

Eksterne kilder og henvisninger 

 Lemvig Kirke hos KortTilKirken.dk
 Lemvig Kirke hos danmarkskirker.natmus.dk (Danmarks Kirker, Nationalmuseet)

Kirker i Lemvig Kommune
Kirker i Viborg Stift
Kirker i Ringkøbing Amt
Kirke
The Red Hot Chili Peppers (album)

Red Hot Chili Peppers er det amerikanske alternative rock-band Red Hot Chili Peppers' debutalbum, som blev udgivet i august 1984. Det blev indspillet på EMI i Los Angeles. Hillel Slovak og Jack Irons var lige gået ud af bandet. Så Cliff Martinez og Jack Sherman var tiltrådt, som afløser indtil 1985. Anthony gjorde tit grin med Jack fordi Jack brugte fingersalve. Så gjorde det ikke ondt i fingerne, når han spillede.

Spor 
Alle sangene er skrevet af FMichael "Flea" Balzary, Anthony Kiedis, Cliff Martinez og Jack Sherman, medmindre andet står nævnt.

 "True Men Don't Kill Coyotes" – 3:40
 "Baby Appeal" (Flea, Jack Irons, Kiedis, Hillel Slovak) – 3:40
 "Buckle Down" – 3:24
 "Get Up and Jump" (Flea, Irons, Kiedis, Slovak) – 2:53
 "Why Don't You Love Me" (Hank Williams) – 3:25
 "Green Heaven" (Flea, Irons, Kiedis, Slovak) – 3:59
 "Mommy Where's Daddy" – 3:31
 "Out in L.A." (Flea, Irons, Kiedis, Slovak) – 2:00
 "Police Helicopter" (Flea, Irons, Kiedis, Slovak) – 1:16
 "You Always Sing the Same" (listed as "You Always Sing" on later releases) (Flea, Irons, Kiedis, Slovak) – 0:19
 "Grand Pappy Du Plenty" (Flea, Andy Gill, Kiedis, Martinez, Sherman) – 4:14

Bonusspor fra den kvalitetsforbedret version fra 2003 
 "Get Up and Jump" (demo) (Flea, Irons, Kiedis, Slovak) – 2:37 
 "Police Helicopter" (demo) (Flea, Irons, Kiedis, Slovak) – 1:12
 "Out in L.A." (demo) (Flea, Irons, Kiedis, Slovak) – 1:56
 "Green Heaven" (demo) (Flea, Irons, Kiedis, Slovak) – 3:50
 "What It Is" (også kendt som "Nina's Song") (demo) (Flea, Kiedis) – 3:57

Album fra 1984
Red Hot Chili Peppers-album
Jack Irons

Jack S. Irons (født 18. juli 1962 i Los Angeles, Californien, USA) er trommeslager og er bedst kendt som tidligere medlem af Red Hot Chili Peppers og Pearl Jam.

Irons har også arbejdet sammen med Redd Kross, Raging Slab, Joe Strummer, The Latino Rockabilly War samt The Les Claypool Frog Brigade.

Eksterne henvisninger 
 

Trommeslagere fra USA
Tidligere medlemmer af Red Hot Chili Peppers
Cyberpunk

Cyberpunk er en postmoderne science fiction-genre, der kombinerer avanceret videnskab såsom informationsteknologi og kybernetik med et element af sammenbrud og omvæltning i samfundsordenen. Cyberpunk-fortællinger foregår ofte på Jorden i en nær fremtid med fokus på hackere, kunstig intelligens og såkaldte "megakorporationer".

Litteratur / kilder 
 Jeanette Lehn: Et center for cyberpunk (Tendens nr. 1, 1992)
 Henrik Føhns: Techno – cyberpunk – virtual reality (Samvirke nr. 12, 1992).
 Per Munch: Fremtiden er lige her (Politiken, 3.10.1992)
 Niels Dalgaard: Hvad var cyberpunk? – en litterær subgenres korte hektiske historie (Proxima nr. 59/60, 1994)
 Darko Suvin: Om Gibson og cyberpunk sf (Proxima nr. 59/60, 1994)
 Richard Kadrey & Larry McCafferey: En skematisk guide til cyberpunk (Proxima nr. 59/60, 1994)
 Hans Henrik Løyche: Verden set med virtual reality-skyklapper – om cyberpunk og "cyberpunk" (Proxima nr. 59/60, 1994)
 Niels Dalgaard: Cyberpunkens efterliv – nyt fra den danske cyber-front (Proxima nr. 61, 1995)
 Nicolas Barbano: Johnny Mnemonic – glemmer du, så husker han det bit for bit! (PC Professionel nr. 9, 1995)
 Dann Simonsen: Fra Frankenstein til cyberpunk – science fiction – fra romantik til post-modernisme (Gyldendal Undervisning, 1995)
 Bruce Sterling: Cyberpunk i halvfemserne (Proxima nr. 65, 1996)
 Niels Dalgaard: Har fremtiden en fremtid? (Litteraturmagasinet Standart nr. 3, 1997)
 Ide Hejlskov Larsen: Science fiction tør hvor andre tier (Berlingske Tidende, 19.11.1998)
 Niels Dalgaard: Fra Platon til cyberpunk – science fiction-litteraturens historie (Proxima nr. 81, 2005).

Eksterne henvisninger

Se også 
 William Gibson
 Cyborg
 Cybergoth (subkultur) 
 Steampunk
 Cyberpunk 2077

 

Science fiction
Ærøskøbing Spare- og Lånekasse

Ærøskøbing Spare- og Lånekasse var Danmarks næstældste sparekasse, oprettet i 1820. 

Sparrekassen lå på Torvet i Ærøskøbing, i en bygning bygget til sparekassen i 1940. Bygningen er i dag en hobbybutik.

Historie 
Ærøskøbing Spare- og Lånekasse åbnede den 9. maj 1820, og lå dengang i det gamle rådhus mit på torvet i Ærøskøbing. I 1863 flyttede sparekassen ind i det nye Ærøskøbing Rådhus, ligeledes på torvet.

I begyndelsen havde sparekassen åben hver lørdag, men senere fik den åbningstider på to dage i ugen. Først da sparekassen fik sine egne lokaler i 1940, fik den åbningstider hver eftermiddag. 

Det var arkitekten Alexis Prior, som tegnede den nye bygning.
 
Under 2. verdenskrig blev der indrettet offentligt beskyttelsesrum i kælderen under sparekassen.

Sparekassen fik stor betydning for Ærøskøbing gennem sine tilskud til bl.a brolægning, skolen, færgeforbindelse til Svendborg og indlæggelsen af centralvarme i kirken.

Kilder 
 Torun Gjelstrup, Torvet i Ærøskøbing, Ærø Lokalhistoriske Arkiv, 2001.

Tidligere banker i Danmark
Danske virksomheder etableret i 1820
Lumbini

Lumbini (Sanskrit: लुम्बिनी, "den elskelige") er et buddhistisk valfarts- eller pilgrimssted lokaliseret i Rupandehi District, Lumbini Zone i Nepal, nær grænsen til Indien. Valfartsstedet betegnes også Lumbini Garden eller Lumbini Park efter at det tidligere så beskedent udstyrede valfartssted er blevet udbygget med klostre samt pilgrims- og turistmæssige faciliteter.

Siddhartha Gautama, som senere blev en Buddha (Gautama Buddha), blev født i Lumbini og grundlagde senere religionen buddhisme. Gautama Buddha levede omtrentlig i tidsrummet fra 563 f.Kr. til 483 f.Kr. Buddhas fødested i Lumbini er et af buddhisternes fire mest betydningsfulde pilgrimssteder, baseret på Gautama Buddhas liv. De tre øvrige er Bodh Gaya (hvor Buddha opnåede sin store erkendelse), Sarnath (hvor Buddha holdt sin første erkendelses- el. religionsfilosofiske forelæsning) og Kushinagar (hvor Buddha døde).

Lumbini ligger 25 km øst for den nepalesiske købstad (municipality) Kapilavastu (bedre kendt under det tidligere navn Bhairahawa), hvor Buddha voksede op og boede indtil han var 29 år gammel. Kapilavastu er navn på såvel byen som for det omkringliggende distrikt (Kapilvastu District). 

Lumbini er forsynet med en lang række buddhistiske klostre, templer og markante monumenter og seværdigheder, deriblandt Mayadevi-templet og Puskarini Pond (et traditionelt vandbassin, der anvendes til rituelle formål, herunder rituelle bade). I området omkring Lumbini findes andre seværdigheder, der relaterer sig til Buddhas liv og virke, deriblandt en stensøjle med indgraveret tekst, rejst af den indiske kejser Ashoka omkring år 210 f.Kr.

Lumbini er fra 1997 tilkendt status som UNESCO Verdensarvområde.

Eksterne links 
 www.welcomelumbini.com – officiel website for Lumbini Garden 

Verdensarvsområder i Asien-Australasien
Byer i Nepal
Buddhisme
Næstved Rådhus

Næstved Rådhus er beliggende i Næstved på Teatergade 8. Rådhuset er opført i 1939 – 40 af arkitekterne Jørgen Otbo og Ludvig Beldring. 

Den 27. september 1937 udskrev Næstved byråd en arkitektkonkurrence, som havde deltagelse af Næstveds fem arkitekter. Arkitektkonkurrencens opgave var udformning af en ny administrationsbygning til kommunens politikere og ansatte.

Rådhusets kobber klokkeværk er en gave fra DiBa (tidligere Næstved Diskontobank). Rådhuset er beliggende over for Munkebakken, med skulpturen Trolden beliggende på modsatte side. 

For nogle år tilbage blev der indrettet en ny byrådssal, med blandt andet indbygget kamera, således at offentligheden via internettet kan følge med i byrådsmøderne. 

Den nye byrådssal er tegnet af arkitekt Claes Nordsted.

Se også 
 Næstved gamle Rådhus
 Næstved Arresthus - der erstattede det gamle rådhus og fungerede som rådhus 1856-1940

Eksterne henvisninger 
 Se Næstved kommunes byrådsmøder på internettet
 Kort 

Rådhuse i Danmark
Rådhus
Etableret i 1940
VM i skak 1894

VM i skak 1894 var en match mellem den regerende mester, den amerikansk bosatte østriger Wilhelm Steinitz, som var den første officielle verdensmester i skak, og udfordreren Emanuel Lasker fra Tyskland. Vinderen af matchen var den, der først opnåede ti sejre (idet remis ikke taltes med). Lasker, der var 32 år yngre end mesteren, hvilket i skakhistorien har været den største aldersforskel mellem en verdensmester og hans udfordrer, vandt 10 – 5 og blev dermed den nye officielle verdensmester.

Matchen varede 19 partier og blev spillet i New York, USA (partierne 1-8), Philadelphia, USA (partierne 9-11) og Montreal, Canada (partierne 12-19) mellem den 15. marts og den 26. maj 1894.

Matchregler 
Reglerne for matchen var de samme, som man havde brugt i de fleste af de forudgående VM-matcher: Først til ti sejre, remis tæller ikke. I øvrigt den samme regel, som Bobby Fischer ønskede genindført til VM i skak 1975, hvor han skulle have mødt Anatolij Karpov. Fischer ønskede dog en yderligere regel, som gjorde, at verdensskakforbundet FIDE og Fischer ikke kom overens: Blev stillingen 9-9, skulle den regerende mester beholde titlen, hvilket af FIDE blev anset for en for stor fordel for denne.

Betænkningstiden var 15 træk pr. time.

Styrkeforholdet inden matchen 
Steinitz havde siddet på tronen i to generationer af skakspillere. Han blev uofficielt kaldt verdensmester fra 1866, da han slog Adolf Anderssen i en match i London. Det officielle mesterskab fik han, da skakverdenen ønskede at se en match mellem vinderne af de to største turneringer i starten af 1880'erne: Steinitz, der vandt i Wien i 1882 og Johannes Zukertort, som vandt i London i 1883.

Steinitz havde personligt ført skakken fra den romantiske opfattelse af spillet, som eksisterede på Paul Morphy og Anderssens tid, til en langt mere moderne positionel opfattelse. Men han havde efterhånden alderen imod sig, og hans resultater var ikke så imponerende som tidligere.

Lasker derimod havde på få år etableret sig som verdens formodentlig stærkeste spiller. Han brød igennem i 1890, hvor han vandt en stribe matcher mod bl.a. Henry Bird, Berthold Englisch og Jacques Mieses samt en turnering i Berlin. Ifølge Chessmetrics var han verdens stærkeste spiller regnet fra et historisk ratingtal efter sejren i Berlin i august 1890. Og efter det var hans resultater blevet endnu bedre, bl.a. vandt han i 1893 en turnering i New York ved at vinde samtlige sine 13 partier.

De to havde aldrig spillet mod hinanden før, men der var ikke mange, der var i tvivl om, at Lasker var favorit. Siegbert Tarrasch sagde bl.a: "Efter min opfattelse har matchen mod Steinitz ikke så stor betydning, som de selv tillægger den. For Steinitz er blevet gammel og den gamle Steinitz er ikke "den gamle Steinitz"."

Matchresultat 

I forkortet opstilling kan ovenstående matchforløb resumeres således:

Se også 
 VM i skak 1896 – revanchematchen mellem de to spillere.

Eksterne henvisninger 
 Matchen og partierne på aol.com

Noter 

VM-matcher i skak
Sport i 1894
The Stories

The Stories er et bokssæt af det britiske death/doom metal-band My Dying Bride. Det blev udgivet i 1994 i et meget begrænset antal svarende til 3000 eksemplarer. Bokssættet består af bandets tre ep'er Symphonaire Infernus et Spera Empyrium, The Thrash of Naked Limbs og I Am the Bloody Earth. Alle tre ep'er blev senere udgivet igen på opsamlingsalbummet Trinity i 1995, med undtagelse af sangen "Transcending (Into The Exquisite)."

Sporliste

Sporliste på Symphonaire Infernus et Spera Empyrium 
 "Symphonaire Infernus et Spera Empyrium" – 11:39
 "God is Alone" – 4:51
 "De Sade Soliloquay" – 3:42

Sporliste på The Thrash of Naked Limbs 
 "The Thrash of Naked Limbs" – 6:13
 "Le Cerf Malade" – 6:31
 "Gather Me up Forever" – 5:17

Sporliste på I Am the Bloody Earth 
 I Am the Bloody Earth  – 6:37
 Transcending (Into the Exquisite)  – 8:39
 Crown of Sympathy (Remix)  – 11:10

Fodnoter 

Album fra 1994
My Dying Bride-album
Helsingør Nordhavn

Helsingør Nordhavn blev bygget som fiskeri-og lystbådehavn af Helsingør Kommune i årene 1932-1934 og udvidet i begyndelsen af 1970'erne til den nuværende størrelse. 

Nordhavn vil i nær fremtid blive udvidet og laves større så der kommer cafe miljø, flere lokaler til foreninger m.m.

Eksterne henvisninger 
 Udviklingsprojekt for Helsingør Nordhavn, Marts 2009
 Helsingør Nordhavn 

Havne i Danmark
Nordhavn
Øresund
Tegneseriealbum

Et tegneseriealbum er en tegneseriepublikation, som i udstyr ligger mellem et hæfte og en indbunden bog. Omslaget er af karton og trykkekvaliteten er på højde med bøger. Et meget almindeligt brugt format er 22x30 cm, lidt større end A4, og typisk 48 sider.

Se også 

Tegneserier

eo:Bildliteraturo#Specifaj nomoj kaj difinoj
Laudrup af Kosova

Laudrup af Kosova er en roman fra 2003 skrevet af forfatteren Preben Haarup.

Handling

To teenagedrenge, den ene serber, den anden kosovo-albaner, flygter fra krigens rædsler i det tidligere Jugoslavien.

Sinbads familie bliver udslettet af serberne, og Dragans familie er i opløsning, hans far er stærkt alkoholiseret og plaget af mareridt og krigstraumer.

De to venner flygter gennem det krigshærgede land på vej mod den albanske grænse. I Albanien bliver de interneret i en lejr sammen med tusindvis af andre flygtnige og fordriver her tiden med deres altoverskyggende lidenskab: fodbold, mens de venter på asyl forhåbentlig i Schmeichels hjemland, Danmark.

Venskab mellem drengene og ikke mindst fodbolden holder modet oppe hos vennerne, indtil den dag lejrens andre drenge opdager, at Dragan er serber.

Her skilles de to venners veje, og Sinbad sendes helt alene af sted til en uvis fremtid i Danmark. Sinbad ville håbe, at han engang kunne vise sin Laudrup-trøje til sin far, som er død i krigen, i Kosova-Albanien.

Personbeskrivelse
Sinbad er 13 år, han har rødt hår og blå øjne. Han er rigtig god til fodbold, så han bliver kaldt Laudrup af Kosova.

Dragan er 16 år, har brunt hår og mørke øjne, og han er også god til fodbold, men ikke så god som Sinbad. Hans far er en af de øverste i det serbiske politi.

Målgruppe 
Bogen passer bedst til børn på 12-13 år, som kan lide fodbold, eller børn, som kommer fra Kosova. Den er let at læse, og med 142 sider er den ikke særlig lang.

Ungdomsbøger